Zagreb, 15. lipnja 2018.

**Povjerenstvo za odlučivanje o sukobu interesa** (u daljnjem tekstu: Povjerenstvo), u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 39. stavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13. i 57/15., u daljnjem tekstu: ZSSI), **povodom vlastitih saznanja o mogućem sukobu interesa dužnosnika Mladena Kešera, općinskog načelnika Općine Kalnik,** na 14. sjednici održanoj 15. lipnja 2018.g., donosi sljedeću

**ODLUKU**

1. **Pokreće se postupak za odlučivanje o sukobu interesa protiv dužnosnika Mladena Kešera, općinskog načelnika Općine Kalnik, zbog mogućih povreda članka 7. stavka 1. podstavaka c) ZSSI-a i članka 17. stavka 1. ZSSI-a, koje proizlaze iz poslovnih odnosa između Općine Kalnik i trgovačkih društava u kojima dužnosnik ima više od 0,5% udjela u vlasništvu, temeljem ispostavljenih faktura na temelju kojih je Općina Kalnik po odobrenju dužnosnika isplatila trgovačkom društvu Velkom d.o.o. u 2013.g. iznos od 7.683,60 kn, u 2014.g. iznos od 40.706,25 kn, u 2015.g. iznos od 8.801,23 kn te u 2017.g. iznos od 437,50 kn, trgovačkom društvu Kalničanka proizvodi d.o.o. u 2014.g. iznos od 12.262,75 kn, u 2015.g. iznos od 38.477,14 kn, u 2016.g. iznos od 10.790,05 kn, u 2017.g. iznos od 9.424,12 kn te u 2018.g. iznos od 13.443,96 kn, trgovačkom društvu Consulting plus projekt d.o.o. u 2015.g. iznos od 1.250,00 kn i u 2017.g. iznos od 500,00 kn te sklapanja ugovora o cesiji dana 19. lipnja 2016.g. kojim je trgovačko društvo Kalničanka proizvodi d.o.o., kao primatelj, preuzelo dio potraživanja trgovačkog društva Velkom d.o.o. kao ustupitelja, prema Općini Kalnik, kao dužniku, u visini od 4.000,00 kn.**

1. **Pokreće se postupak protiv dužnosnika zbog mogućih povreda članka 7. stavka 1. podstavaka c) ZSSI-a, članka 17. stavaka 1. i 2. ZSSI-a i članka 18. stavka 1. ZSSI-a, koje proizlaze iz poslovnih odnosa temeljem ispostavljenih faktura na temelju kojih je Općina Kalnik po odobrenju dužnosnika isplatila zadruzi Kalnička poljoprivredna zadruga u 2013.g. iznos od 750,00 kn, u 2014.g. iznos od 5.181,22 kn, u 2015.g. iznos od 35.077,50 kn, u 2016.g. iznos od 9.700,00 kn, u 2017.g. iznos od 8.493,75 kn te u 2018.g. iznos 7.539,00 kn, u kojoj je dužnosnik obavljao funkciju upravitelja u razdoblju od 2013.g. do 10. prosinca 2014.g. te dužnosnikova sestra od navedenog dana pa nadalje.**
2. **Pokreće se postupak protiv dužnosnika zbog moguće povrede članka 7. stavka 1. podstavaka c) ZSSI-a, koja proizlazi iz poslovnih odnosa Turističke zajednice Općine Kalnik, u razdoblju od 17. ožujka 2014.g. do 23. veljače 2015.g. te u razdoblju od 17. svibnja 2016.g. do danas u kojem je dužnosnik slijedom obnašanja dužnosti općinskog načelnika Općine Kalnik po položaju predsjednik Turističke zajednice Općine Kalnik i u tom svojstvu vršitelj dužnosti direktora, s trgovačkim društvima u kojima ima poslovne udjele, u kojima su vršena plaćanja na temelju ispostavljenih faktura po odobrenju dužnosnika, i to trgovačkom društvu Velkom d.o.o. u 2014.g. u iznosu od 625,00 kn te u 2015.g. u iznos od 83.750,00 kn te trgovačkom društvu Kalničanka proizvodi d.o.o. u 2014.g. u iznosu od 12.470,83 kn te u 2017.g. u iznosu od 6.026,00 kn, sklapanjem Ugovora za izvođenje usluge brendiranja destinacije Stari grad „Veliki Kalnik“ s trgovačkim društvom Consulting projekt plus d.o.o. dana 15. ožujka 2017.g. kojim je isplaćen iznos od 18.750,00 kn, sklapanjem Sporazuma o ustupanju plaćenog izvođača 20. listopada 2014.g. sa zadrugom Kalnička poljoprivredna zadruga te sklapanjem Ugovora o cesiji 9. travnja 2018.g. kojim zadruga Kalnička poljoprivredna zadruga, kao preuzimatelj, preuzima potraživanje trgovačkog društva Consulting projekt plus d.o.o., kao ustupitelja, prema Turističkoj zajednici Općine Kalnik u iznosu od 4.000,00 kn.**
3. **Poziva se dužnosnik Mladen Kešer da u roku od 15 dana od dana primitka ove odluke dostavi Povjerenstvu očitovanje na razloge pokretanja ovog postupka i ostale navode iz obrazloženja ove odluke**

Obrazloženje

Povodom anonimne prijave mogućeg sukoba interesa podnesene 10. travnja 2017.g protiv dužnosnika Mladena Kešera, općinskog načelnika Općine Kalnik zaprimljene pod brojem: 711-U-1362-P-189/17-01-3 otvoren je predmet P-189/17. Povjerenstvo je na 205. sjednici održanoj 11. siječnja 2018.g. donijelo odluku o pokretanju postupka za odlučivanje o sukobu interesa broj: 711-I-98-P-189-17/18-05-17 protiv Mladena Kešera, općinskog načelnika Općine Kalnik, pod točkom I. izreke zbog moguće povrede članka 7. stavka 1. podstavka c) ZSSI-a, koja proizlazi iz donošenja odluke o nastanku poslovnih odnosa i sklapanja Ugovora o korištenju prostorija velike dvorane u Domu hrvatskih branitelja od 28. travnja 2016.g. te Ugovora o korištenju prostorija velike dvorane u Domu hrvatskih branitelja od 1. rujna 2016.g. s trgovačkim društvom Kalničanka proizvodi d.o.o. kao i Ugovora o najmu vozila od 30. rujna 2013.g., Ugovora o izradi drvenog stropa u kapeli Sv. Andrije u Kamešnici od 31. listopada 2014.g. i Ugovora o ustupanju potraživanja (Ugovor o cesiji) Župni dvor od 19. rujna 2016.g. s trgovačkim društvom Velkom d.o.o., u kojima dužnosnik ima više od 0,5% udjela u vlasništvu (temeljnom kapitalu) te pod točkom II. izreke donijelo odluku o pokretanju postupka radi utvrđivanja predstavlja li nastanak poslovnih odnosa iz točke I. izreke moguću povredu članka 17. stavka 1. ZSSI-a.

Nadalje, u Povjerenstvu je dana 24. siječnja 2018.g. pod brojem 711-U-336-P-189/18-06-3 zaprimljena anonimna prijava mogućeg sukoba interesa podnesena protiv istog dužnosnika u kojoj se navodi da odlukom od 11. siječnja 2018.g. nisu obuhvaćene sve financijske transakcije između Općine Kalnik i poslovnih subjekata u kojima dužnosnik te njegova sestra Martina Vidmanić imaju udio u vlasništvu (temeljnom kapitalu), obzirom da postoje poslovni odnosi na ime usluga reprezentacije nastali isključivo temeljem ispostavljenih faktura bez prethodno sklopljenih ugovora u razdoblju od 2013.g. do danas. Navodi se da se radi o poslovnim subjektima Kalničanka proizvodi d.o.o., Kalnička poljoprivredna zadruga, Velkom d.o.o. te Consulting projekt plus d.o.o. kao i da postoje poslovni odnosi između navedenih poslovnih subjekata i Turističke zajednice Općine Kalnik (u daljnjem tekstu: TZ Općine Kalnik) u kojoj dužnosnik Mladen Kešer obavlja funkciju predsjednika, a od 2016.g. i funkciju vršitelja dužnosti direktora.

Člankom 3. stavkom 1. podstavkom 43. ZSSI-a propisano je da su općinski načelnici i njihovi zamjenici dužnosnici u smislu odredbi navedenog zakona, stoga je Mladen Kešer povodom obnašanja dužnosti općinskog načelnika Općine Kalnik, obvezan postupati sukladno odredbama ZSSI-a. Člankom 39. stavkom 1. ZSSI-a propisano je da Povjerenstvo može pokrenuti postupak iz svoje nadležnosti na temelju svoje odluke, povodom vjerodostojne, osnovane i neanonimne prijave ili u slučajevima kada raspolaže saznanjima o mogućem sukobu interesa dužnosnika.

Povjerenstvo je radi provjere osnovanosti i vjerodostojnosti navoda iz podnesene anonimne prijave u svrhu stjecanja vlastitih saznanja te donošenja odluke o tome postoje li okolnosti koje ukazuju na moguću povredu odredbi ZSSI-a izvan okolnosti koje su navedene odlukom broj: 711-I-98-P-189-17/18-05-17 od 11. siječnja 2018.g. te s time povezanu potrebu donošenja odluke o pokretanju postupka na okolnosti koje nisu obuhvaćene odlukom od 11. siječnja 2018.g. obzirom da Povjerenstvu nisu bile prethodno poznate u trenutku njezina donošenja, izvršilo uvid u javno dostupne registre te prikupilo potrebne podatke i dokumentaciju.

Uvidom u podatke sudskog registra Trgovačkog suda u Varaždinu, utvrđeno je da je pod matičnim brojem subjekta 010023210 upisano trgovačko društvo Kalničanka proizvodi d.o.o., čiji je jedan od dva osnivača/imatelja udjela dužnosnik Mladen Kešer, drugi član trgovačkog društva je Martina Vidmanić koja ujedno obavlja funkciji direktorice trgovačkog društva, ovlaštena na zastupanje pojedinačno i samostalno. Uvidom u podatke povijesnog izvatka za navedeno trgovačko društvo utvrđeno je da je Mladen Kešer od 5. studenoga 2010.g. u kontinuitetu upisan kao imatelj udjela u navedenom trgovačkom društvu.

Uvidom u podatke sudskog registra Trgovačkog suda u Varaždinu, utvrđeno je da je pod matičnim brojem subjekta 010060528 upisano trgovačko društvo Velkom d.o.o., čiji je osnivač Mladen Kešer, a Martina Vidmanić je ovlaštenik na poslovnom udjelu. Uvidom u podatke povijesnog izvatka za navedeno trgovačko društvo utvrđeno je da je Mladen Kešer od 5. studenoga 2010.g. u kontinuitetu upisan kao imatelj udjela u navedenom trgovačkom društvu.

Uvidom u podatke sudskog registra Trgovačkog suda u Varaždinu, utvrđeno je da je pod matičnim brojem subjekta 010068748 upisano trgovačko društvo Consulting plus projekt d.o.o., čiji je jedini osnivač Mladen Kešer koji je ujedno do prosinca 2011. obavljao funkciju direktora istog trgovačkog društva. Uvidom u podatke povijesnog izvatka za navedeno trgovačko društvo utvrđeno je da je Mladen Kešer od 20. prosinca 2011.g. u kontinuitetu upisan kao imatelj udjela u navedenom trgovačkom društvu.

Uvidom u podatke sudskog registra Trgovačkog suda u Varaždinu, utvrđeno je da je pod matičnim brojem subjekta 010053980 upisana zadruga Kalnička poljoprivredna zadruga, čiji je upravitelj Martina Vidmanić, a Mladen Kešer je obavljao funkciju upravitelja zadruge do 10. prosinca 2014.g.

Dužnosnik je u izvješćima o imovinskom stanju koje je podnosio Povjerenstvu navodio da ima 75% udjela u trgovačkom društvu Velkom d.o.o., 60% u trgovačkom društvu Kalničanka proizvodi d.o.o. te 100% udjela u trgovačkom društvu Consulting plus projekt d.o.o.

Na zahtjev Povjerenstva, Ured državne uprave u Koprivničko-križevačkoj županiji, Matični ured Sveti Petar Orehovec, dostavio je dopisom klasa: 223-02/18-02/17,18, urbroj: 2137-07-03-18-2 od 28. ožujka 2018.g. izvadak iz matice rođenih za Martinu Vidmanić za koju je usporedbom podataka utvrđeno da je sestra dužnosnika Mladena Kešera.

U odnosu na navode koji se odnose na poslovne odnose Općine Kalnik s navedenim trgovačkim društvima, na zahtjev Povjerenstva Općina Kalnik se dopisom od 18. travnja 2018.g., klasa: 326-01/18-01/01, urbroj: 2137/23-18-2 očitovala da je trgovačkim društvima Velkom d.o.o., Kalničanka proizvodi d.o.o., Consulting projekt plus d.o.o. te zadruzi Kalnička poljoprivredna zadruga plaćala robe i uslugu po ispostavljenim računima, dok je odluku o njihovu angažiranju donosio dužnosnik Mladen Kešer, općinski načelnik Općine Kalnik, sukladno svojim ovlastima.

Navodi se da je u 2013.g. nastao poslovni odnos Općine Kalnik s trgovačkom društvom Velkom d.o.o. vrijednosti 7.683,60 kn za radove uređenja parkirališta te zadrugom Kalnička poljoprivredna zadruga za nabavu robe u iznosu od 750,00 kn, u 2014.g. s Velkom d.o.o. za radove izrade drvenog stropa u kapeli sv. Andrije u iznosu od 40.706,25 kn, s zadrugom Kalnička poljoprivredna zadruga za nabavu robe u iznosu od 5.181,22 kn te s Kalničanka proizvodi d.o.o. za nabavu robe u iznosu od 1.174,54 kn te ugostiteljske usluge u iznosu od 11.088,21 kn, u 2015.g. s Velkom d.o.o. za nabavu robe u iznosu od 8.801,23 kn, s Consulting projekt plus d.o.o. za izvršene usluge u iznosu od 1.250,00 kn, s Kalnička poljoprivrednom zadrugom za nabavu robe u iznosu od 35.077,50 kn te s Kalničanka proizvodi d.o.o. za nabavu robe u iznosu od 12.050,60 kn te ugostiteljske usluge u iznosu od 26.426,54 kn. U 2016.g. nastao je poslovni odnos s Kalnička poljoprivredna zadruga za nabavu robe u iznosu od 9.700,00 kn te s Kalničanka proizvodi d.o.o. za nabavu robe u iznosu od 1.958,22 kn te ugostiteljske usluge u iznosu od 8.831,83 kn, u 2017.g. s Velkom d.o.o. za nabavu robe u iznosu od 437,50 kn, s Consulting projekt plus d.o.o. za izvršene usluge u iznosu od 500,00 kn, s zadrugom Kalnička poljoprivrednom zadrugom za nabavu robe u iznosu od 8.493,75 kn te s Kalničanka proizvodi d.o.o. za nabavu robe u iznosu od 2.300,60 kn te ugostiteljske usluge u iznosu od 7.123,52 kn i u 2018.g. s Kalnička poljoprivrednom zadrugom za nabavu robe u iznosu od 7.539,00 kn i s Kalničanka proizvodi d.o.o. za nabavu robe u iznosu od 1.451,74 kn te ugostiteljske usluge u iznosu od 11.992,22 kn.

Iz knjigovodstvene kartice Općine Kalnik za **2013.g.** za **Velkom d.o.o.** proizlazi da je Općina Kalnik navedenom dobavljaču platila iznos od 7.683,60 kn prema računu **broj 0000000043** od 29. srpnja 2013.g., za **2014.g.** proizlazi da je Općina Kalnik navedenom dobavljaču platila iznos od 40.706,25 kn prema računu **broj 110/O/1** od 13. studenoga 2014.g. prema troškovniku izvedenih radova na kapeli sv. Andrije u Kamešnici, za **2015.g.** proizlazi da je Općina Kalnik istom dobavljaču platila iznos 3.835,60 kn prema računu **broj 47/O/1** od 5. lipnja 2015.g. te iznos od 4.965,63 kn prema računu **broj 63/O/1** od 22. srpnja 2015.g. odnosno ukupan iznos od 8.801,23 kn te za **2017.g.** proizlazi kako je dobavljaču Velkom d.o.o. platila iznos od 437,50 kn prema računu broj 10/O/17 od 16. lipnja 2017.g.

Iz knjigovodstvene kartice Općine Kalnik za **2014.g.** proizlazi da je Općina Kalnik dobavljaču **Kalničanka proizvodi d.o.o.** platila iznos od ukupno 12.262,75 kn, i to prema računu **broj 295/O/14** od 2. lipnja 2014.g. iznosa računa 825,99 kn, računu **broj 4205/O/14** od 23. srpnja 2014.g. iznosa računa 177,19 kn, računu **broj 617/O/14** od 15. listopada 2014.g. iznosa računa 171,37 kn, računu **broj 647/O/14** od 27. listopada 2014.g. iznosa računa 2.552,91 kn, računu **broj 648/O/14** od 27. listopada 2014.g. iznosa računa 900,02 kn, računu **broj 652/O/14** od 27. listopada 2014.g. iznosa računa 6.000,30 kn, računu **broj 651/O/14** od 4. studenoga 2014.g. iznosa računa 515,03 kn, računu **broj 714/O/14** od 5. prosinca 2014.g. iznosa računa 619,92 kn te računu **broj 718/O/14** od 5. prosinca 2014.g. iznosa računa 500,03 kn.

Iz knjigovodstvene kartice Općine Kalnik za **2015.g.** proizlazi da je Općina Kalnik istome dobavljaču **Kalničanka proizvodi d.o.o.** platila iznos od ukupno 38.477,14 kn, i to prema računu **broj 768/O/14** od 31. prosinca 2014.g. iznosa računa 1.391,46 kn, računu **broj 26/O/14** od 19. siječnja 2015.g. iznosa računa 494,58 kn, računu **broj 108/O/15** od 28. veljače 2015.g. iznosa računa 294,50 kn, računu **broj 110/O/15** od 28. veljače 2015.g. iznosa računa 950,06 kn, računu **broj 125/O/15** od 11. ožujka 2015.g. iznosa računa 226,00 kn, računu **broj 105/O/15** od 30. ožujka 2015.g. iznosa računa 1.600,08 kn, računu **broj 106/O/15** od 30. ožujka 2015.g. iznosa računa 441,00 kn, računu **broj 107/O/15** od 30. ožujka 2015.g. iznosa računa 770,04 kn, računu **broj 109/O/15** od 30. ožujka 2015.g. iznosa računa 880,04 kn, računu **broj 165/O/15** od 2. travnja 2015.g. iznosa računa 2.880,38 kn, računu **broj 192** od 21. travnja 2015.g. iznosa računa 711,41 kn, računu **broj 230/O/15** od 17. svibnja 2015.g. iznosa računa 240,01 kn, računu **broj 234/O/15** od 21. svibnja 2015.g. iznosa računa 199,04 kn, računu **broj 269/O/15** od 12. lipnja 2015.g. iznosa računa 154,01 kn, računu **broj 270/O/15** od 12. lipnja 2015.g. iznosa računa 295,01 kn, računu **broj 301/O/15** od 30. lipnja 2015.g. iznosa računa 625,05 kn, računu **broj 302/O/15** od 30. lipnja 2015.g. iznosa računa 483,02 kn, računu **broj 303/O/15** od 30. lipnja 2015.g. iznosa računa 306,00 kn, računu **broj 304/O/15** od 30. lipnja 2015.g. iznosa računa 480,02 kn, računu **broj 343/O/15** od 1. srpnja 2015.g. iznosa računa 1.500,08 kn, računu **broj 344/O/15** od 1. srpnja 2015.g. iznosa računa 1.058,01 kn, računu **broj 345/O/15** od 8. srpnja 2015.g. iznosa računa 5.000,25 kn, računu **broj 346/O/15** od 9. srpnja 2015.g. iznosa računa 2.754,91 kn, računu **broj 347/O/15** od 9. srpnja 2015.g. iznosa računa 820,97 kn, računu **broj 348/O/15** od 10. srpnja 2015.g. iznosa računa 619,96 kn, računu **broj 349/O/15** od 10 srpnja 2015.g. iznosa računa 196,01 kn, računu **broj 350/O/15** od 13. srpnja 2015.g. iznosa računa 1.121,01 kn, računu **broj 339/O/15** od 22. srpnja 2015.g. iznosa računa 1.134,98 kn, računu **broj 340/O/15** od 22. srpnja 2015.g. iznosa računa 529,33 kn, računu **broj 342/O/15** od 22. srpnja 2015.g. iznosa računa 429,93 kn, računu **broj 351/O/15** od 22. srpnja 2015.g. iznosa računa 829,96 kn, računu **broj 352/O/15** od 22. srpnja 2015.g. iznosa računa 425,02 kn, računu **broj 403/O/15** od 12. kolovoza 2015.g. iznosa računa 603,96 kn, računu **broj 404/O/15** od 12. kolovoza 2015.g. iznosa računa 354,51 kn, računu **broj 384/O/15** od 13. kolovoza 2015.g. iznosa računa 156,16 kn, računu **broj 394/O/15** od 21. kolovoza 2015.g. iznosa računa 389,99 kn, računu **broj 395/O/15** od 21. kolovoza 2015.g. iznosa računa 590,05 kn, računu **broj 396/O/15** od 21. kolovoza 2015.g. iznosa računa 314,04 kn, računu **broj 462/O/15** od 29. rujna 2015.g. iznosa računa 287,88 kn, računu **broj 474/O/15** od 6. listopada 2015.g. iznosa računa 644,01 kn, računu **broj 512/O/15** od 14. listopada 2015.g. iznosa računa 150,01 kn, računu **broj 513/O/15** od 14. listopada 2015.g. iznosa računa 1.214,91 kn, računu **broj 516/O/15** od 28. listopada 2015.g. iznosa računa 121,00 kn, računu **broj 527/O/15** od 9. studenoga 2015.g. iznosa računa 240,36 kn, računu **broj 572/O/15** od 9. prosinca 2015.g. iznosa računa 174,79 kn te računu **broj 595/O/15** od 12. prosinca 2015.g. iznosa računa 3.393,34 kn.

Iz knjigovodstvene kartice Općine Kalnik za **2016.g.** proizlazi da je Općina Kalnik dobavljaču **Kalničanka proizvodi d.o.o.** platila iznos od ukupno 10.790,05 kn, i to prema računu **broj 129/O/16** od 14. travnja 2016.g. iznosa računa 352,02 kn, računu **broj 130/O/16** od 14. travnja 2016.g. iznosa računa 363,99 kn, računu **broj 182/O/16** od 2. lipnja 2016.g. iznosa računa 573,78 kn, računu **broj 236/O/16** od 21. srpnja 2016.g. iznosa računa 4.679,95 kn, računu **broj 237/O/16** od 21. srpnja 2016.g. iznosa računa 1.484,93 kn, računu **broj 238/O/16** od 21. srpnja 2016.g. iznosa računa 224,01 kn, računu **broj 239/O/16** od 21. srpnja 2016.g. iznosa računa 490,70 kn, računu **broj 240/O/16** od 21. srpnja 2016.g. iznosa računa 408,94 kn, računu **broj 241/O/16** od 21. srpnja 2016.g. iznosa računa 67,98 kn, računu **broj 462/O/16** od 30. prosinca 2016.g. iznosa računa 1.250,01 kn, računu **broj 463/O/16** od 30. prosinca 2016.g. iznosa računa 893,74 kn.

Iz knjigovodstvene kartice Općine Kalnik za **2017.g.** proizlazi da je Općina Kalnik dobavljaču **Kalničanka proizvodi d.o.o.** platila iznos od ukupno 9.424,12 kn, i to prema računu **broj 226/O/16** od 12. srpnja 2016.g. iznosa računa 300,60 kn, računu **broj 17/O/17** od 9. siječnja 2017.g. iznosa računa 1.628,00 kn, računu **broj 18/O/17** od 9. siječnja 2017.g. iznosa računa 2.167,52 kn, računu **broj 72/O/17** od 8. veljače 2017.g. iznosa računa 75,00 kn, računu **broj 73/O/17** od 8. veljače 2017.g. iznosa računa 210,00 kn, računu **broj 74/O/17** od 9. veljače 2017.g. iznosa računa 43,00 kn, računu **broj 75/O/17** od 9. veljače 2017.g. iznosa računa 240,00 kn, računu **broj 114/O/17** od 13. travnja 2017.g. iznosa računa 902,78 kn, računu **broj 136/O/17** od 14. travnja 2017.g. iznosa računa 321,69 kn, računu **broj 137/O/17** od 25. travnja 2017.g. iznosa računa 1.050,00 kn, računu **broj 176/O/17** od 24. svibnja 2017.g. iznosa računa 775,53 kn te računu **broj 221/O/17** od 13. srpnja 2017.g. iznosa računa 1.710,00 kn.

Iz pregleda plaćanja Općine Kalnik za navedenog dobavljača za 2017.g. proizlazi da je Općina Kalnik prema obvezama iz 2016.g. platila dana 2 siječnja 2017.g. iznose od 67,98 kn, 224,01 kn, 408,94 kn, 490,70 kn, 1.484,93 kn te 2.515,95 kn te dana 31. siječnja 2017.g. iznos od 143,75 kn, iz čega proizlazi da je Općina Kalnik zapravo dobavljaču Kalničanka proizvodi d.o.o. u 2017.g. platila ukupan iznos **od 14.764,38 kn.**

Iz knjigovodstvene kartice Općine Kalnik za **2018.g.** proizlazi da je Općina Kalnik dobavljaču **Kalničanka proizvodi d.o.o.** platila iznos od ukupno 13.443,96 kn, i to prema računu **broj 409/O/17** od 31. prosinca 2017.g. iznosa računa 956,91 kn, računu **broj 413/O/17** od 31. prosinca 2017.g. iznosa računa 3.372,00 kn, računu **broj 414/O/17** od 31. prosinca 2017.g. iznosa računa 3.678,00 kn, računu **broj 1647/011/1** od 26. siječnja 2018.g. iznosa računa 481,00 kn, računu **broj 37/O/18** od 5. veljače 2018.g. iznosa računa 206,55 kn, računu **broj 38/O/18** od 5. veljače 2018.g. iznosa računa 3.701,00 kn, računu **broj 39/O/18** od 7. veljače 2018.g. iznosa računa 853,00 kn, računu **broj 14/014/1** od 16. veljače 2018.g. iznosa računa od 195,00 kn, dok prema računu **broj 80/O/18** od 15. ožujka 2018.g. iznosa računa 288,28 kn do dana dopisa Općine Kalnik od 18. travnja 2018.g. nije izvršeno plaćanje.

Iz knjigovodstvene kartice Općine Kalnik za **2013.g.** proizlazi da je Općina Kalnik dobavljaču **Kalnička poljoprivredna** **zadruga** u 2013.g. platila iznos od 750,00 kn prema računu broj 70 od 17. rujna 2013.g. Iz knjigovodstvene kartice Općine Kalnik za **2014.g.** proizlazi da je Općina Kalnik dobavljaču **Kalnička poljoprivredna** **zadruga** platila iznos od ukupno 5.181,22 kn, i to prema računu **broj 29/O/01** od 28. ožujka 2014.g. iznosa računa 312,50 kn, računu **broj 72/O/01** od 16. srpnja 2014.g. iznosa računa 3.850,00 kn, računu **broj 113/O/01** od 9. listopada 2014.g. iznosa računa 468,72 kn, računu **broj 119/O/01** od 17. listopada 2014.g. iznosa računa 262,50 kn, računu **broj 117/O/01** od 20. listopada 2014.g. iznosa računa 287,50 kn, u razdoblju u kojem je dužnosnik Mladen Kešer bio upravitelj zadruge.

Iz knjigovodstvene kartice Općine Kalnik za **2015.g.** proizlazi da je Općina Kalnik dobavljaču **Kalnička poljoprivredna** **zadruga** platila iznos od ukupno 35.077,50 kn, i to prema računu **broj 22/O/15** od 27. travnja 2015.g. iznosa računa 750,00 kn, računu **broj 23/O/15** od 27. travnja 2015.g. iznosa računa 2.187,50 kn, računu **broj 31/O/15** od 28. svibnja 2015.g. iznosa računa 1.762,50 kn, računu **broj 37/O/15** od 14. lipnja 2015.g. iznosa računa 250,00 kn, računu **broj 40/O/15** od 8. srpnja 2015.g. iznosa računa 9.756,25 kn, računu **broj 41/O/15** od 8. srpnja 2015.g. iznosa računa 5.462,50 kn, računu **broj 65/O/15** od 30. listopada 2015.g. iznosa računa 9.131,25 kn, računu **broj 66/O/15** od 30. listopada 2015.g. iznosa računa 150,00 kn, računu **broj 67/O/15** od 30. listopada 2015.g. iznosa računa 937,50 kn, računu **broj 68/O/15** od 30. listopada 2015.g. iznosa računa 1.137,50 kn, računu **broj 77/O/15** od 3. studenoga 2015.g. iznosa računa 187,50 kn, računu **broj 88/O/15** od 8. prosinca 2015.g. iznosa računa 562,50 kn, računu **broj 89/O/15** od 9. prosinca 2015.g. iznosa računa 515,00 kn te računu **broj 93/O/15** od 31. prosinca 2015.g. iznosa računa 2.287,50 kn.

Iz knjigovodstvene kartice Općine Kalnik za **2016.g.** za **Kalnička poljoprivredna** **zadruga** proizlazi da je Općina Kalnik tom dobavljaču prema računu **broj 21/O/16** od 2. lipnja 2016.g. platila iznos od 2.306,25 kn, računu **broj 33/O/16** od 21. srpnja 2016.g. platila iznos od 1.531,25 kn te prema računu **broj 34/O/16** od 21. srpnja 2016.g. platila iznos od 5.862,50 kn odnosno ukupan iznos u 2016.g. od 9.700,00 kn.

Iz knjigovodstvene kartice Općine Kalnik za **2017.g.** za **Kalnička poljoprivredna** **zadruga** proizlazi da je Općina Kalnik tom dobavljaču prema računu **broj 16/O/16** od 28. travnja 2017.g. platila iznos od 2.043,75 kn, računu **broj 19/O/16** od 5. lipnja 2017.g. iznos od 1.200,00 kn, računu **broj 30/O/16** od 13. srpnja 2017.g. iznos od 5.250,00 kn odnosno ukupan iznos u 2017.g. od 8.493,75 kn. Iz knjigovodstvene kartice Općine Kalnik za **2018.g.** za **Kalnička poljoprivredna** **zadruga** proizlazi da je Općina Kalnik tom dobavljaču platila iznos od 7.593,00 kn prema računu broj 59/O/17 od 31. prosinca 2017.g.

Iz knjigovodstvene kartice Općine Kalnik za **2015.g.** za **Consulting plus projekt d.o.o.** proizlazi da je Općina Kalnik navedenom dobavljaču platila iznos od 1.250,00 kn prema računu **broj 1/O/01** od 1. travnja 2016.g., dok iz knjigovodstvene kartice Općine Kalnik za **2015.g.** Iz knjigovodstvene kartice Općine Kalnik za **2017.g.** za **Consulting plus projekt d.o.o.** proizlazi da je Općina Kalnik navedenom dobavljaču platila iznos od 500,00 kn prema računu broj 4/O/17 od 21. lipnja 2017.g., dok iz knjigovodstvene kartice Općine Kalnik proizlazi da je Općina Kalnik

Očitovanju Općine Kalnik prileži i Ugovor o ustupanju potraživanja (ugovor o cesiji) sklopljen dana 19. lipnja 2016.g. između trgovačkog društva Velkom d.o.o., kao ustupitelja (cedenta), zastupanog po direktoru Vladi Šoku, Građevinsko-poljoprivrednog obrta Cerovečki, vl. Danko Cerovečki, kao dužniku (cesus 1), Općine Kalnik, zastupane po dužnosniku Mladenu Kešeru, općinskom načelniku, kao dužniku (cesus 2), te trgovačkog društva Kalničanka proizvodi d.o.o., kao preuzimatelju potraživanja (cesionaru), zastupanog po direktorici Martini Vidmanić, kojim ustupitelj ustupa preuzimatelju radi naplate dio svog potraživanja koje ima prema dužniku 1. i 2 temeljem izvođenja radova poboljšanja energetskih svojstava zgrade Župnog dvora Kalnik u iznosu od 40.000,00 kn tako da danom sklapanja ugovora preuzimatelj postaje novi vjerovnik istog potraživanja.

U dijelu prijave koji se odnosi na eventualne poslovne odnose između TZ Općine Kalnik i navedenih poslovnih subjekta Kalničanka proizvodi d.o.o., Velkom d.o.o., Consulting plus projekt d.o.o. i zadruge Kalnička poljoprivredna zadruga. na zahtjev Povjerenstva TZ Općine Kalnik dostavila je dopisom od 17. travnja 2018.g. koji je potpisao Mladen Kešer, predsjednik TZ Općine Kalnik, računovodstvenu dokumentaciju koja se odnosi na poslovne odnose nastale s trgovačkim društvima Kalničanka proizvodi d.o.o., Velkom d.o.o., Consulting plus projekt d.o.o. i zadrugom Kalnička poljoprivredna zadruga od 2013.g. do danas, a koja sadrži račune na temelju kojih su vršena plaćanja te izvatke s računa poslovne banke o učinjenim financijskim transakcijama.

U dopisu se nadalje navodi da je odluke o nastanku poslovnih odnosa donosio predsjednik TZ Općine Kalnik odnosno vršitelj dužnosti direktora predsjednik TZ Općine Kalnik, pri čemu se navodi da je Krunoslav Đurec od 1. siječnja 2011.g. do 16. travnja 2014.g. obnašao dužnost direktora, od 17. travnja 2014.g. do 23. veljače 2015.g. vršitelj dužnosti po funkciji bio je predsjednik TZ Općine Kalnik Mladen Kešer, od 24. veljače 2015.g. do 16. svibnja 2016.g. funkciju direktora obavljala je Iskra Čataj te je od 17. svibnja 2016.g. do danas vršitelj dužnosti direktora predsjednik TZ Općine Kalnik Mladen Kešer.

Očitovanju prileži ugovor o radu od 1. siječnja 2011.g. sklopljen između TZ Općine Kalnik, kao poslodavca, zastupanog po predsjedniku Turističkog vijeća TZ Općine Kalnik, Božidaru Kovačiću, i Krunoslava Đurecu, kao zaposleniku za radno mjesto direktora na temelju odluke Turističkog vijeća TZ Općine Kalnik od 21. prosinca 2010.g., **odluka** Turističkog vijeća TZ Općine Kalnik **od 25. lipnja 2013.g.** kojom se Mladen Kešer, kao općinski načelnik Općine Kalnik, potvrđuje za predsjednika TZ Općine Kalnik, koju je potpisao Mladen Kešer u svojstvu predsjednika Turističkog vijeća TZ Općine Kalnik, **odluka** Turističkog vijeća TZ Općine Kalnik **od 18. travnja 2016.g.** koja je stupila na snagu 17. svibnja 2016.g. kojom se daje ovlaštenje za raspolaganje po sredstvima po žiro računu i potpisivanje dokumentacije za potrebe platnog prometa Mladenu Kešeru, a navedenu odluku potpisao je Mladen Kešer u svojstvu predsjednika Turističkog vijeća TZ Općine Kalnik, Sporazum o raskidu radnog odnosa od 13. svibnja 2016.g. kojim je Iskri Čataj sporazumno prestao radni odnos 16. svibnja 2016.g. nastao na temelju ugovora o radu na neodređeno vrijeme 24. veljače 2015.g., **rješenje** Ministarstva turizma **od 18. srpnja 2016.g.** kojim se Krunoslav Đurec s danom 17. ožujka 2014.g. briše iz Upisnika turističkih zajednica kao osoba ovlaštena za zastupanje TZ Općine Kalnik te se s istim danom do izbora direktora upisuje Mladen Kešer, predsjednik TZ Općine Kalnik kao osoba ovlaštena za zastupanje TZ Općine Kalnik.

Povjerenstvo je zaprimljenu dokumentaciju prvenstveno razmatralo u odnosu na razdoblje od 17. ožujka 2014.g. do 23 veljače 2015.g. te razdoblje od 17. svibnja 2016.g. do danas u kojem je dužnosnik Mladen Kešer kao predsjednik TZ Općine Kalnik obavljao i nadalje obavlja funkciju vršitelja dužnosti direktora i u obavljanju iste funkcije odlučuje o nastanku poslovnih odnosa u koje stupa TZ Općine Kalnik.

Iz izvatka br. 96 TZ Općine Kalnik kod poslovne banke od 4. prosinca 2014.g. iz kojeg su vidljive financijske transakcije proizlazi da je dana 4. prosinca 2014.g. u korist trgovačkog društva Velkom d.o.o. uplaćen iznos od 625,00 kn (opis plaćanja postavljanje prometnih znakova) na temelju računa broj 115/O/1 od 28. studenoga 2014.g. izdanog za taj iznos.

Iz izvatka br. 29 kod poslovne banke od 3. travnja 2015.g. proizlazi da je dana 3. travnja 2015.g. u korist trgovačkog društva Velkom d.o.o. uplaćen iznos od 66.875,00 kn (opis plaćanja izrada stolova, klupa i vidikovca u sklopu uređenja poučne staze) na temelju računa broj 103/O/01 od 2. prosinca 2014.g. izdanog na taj iznos. Prethodno nastanku navedenog poslovnog odnosa Mladen Kešer u obnašanju dužnosti vršitelj dužnosti direktora donio je dana 15. ožujka 2014.g. zaključak o prihvaćanju ponude trgovačkog društva Velkom d.o.o. broj 16/2014 od 2. ožujka 2014.g. za navedenu svrhu, Turističko vijeće TZ Općine Kalnik donijelo je 4. prosinca 2014.g. odluku o o prihvaćanju ponude trgovačkog društva Velkom d.o.o. za istu svrhu, koju je potpisao Mladen Kešer kao predsjednik TZ Općine Kalnik te je potom Mladen Kešer, vršitelj dužnosti direktora donio zaključka od 11. veljače 2015.g. kojim se određuje plaćanje navedenog iznosa u korist istog trgovačkog društva.

Iz izvatka br. 30 kod poslovne banke od 9. travnja 2015.g. proizlazi da je dana 3. travnja 2015.g. u korist trgovačkog društva Velkom d.o.o. dana 9. travnja 2015.g. uplaćen iznos od 16.875,00 kn (opis plaćanja dogradnja dodatne etaže vidikovca u sklopu projekta uređenje poučne staze) na temelju računa broj 23/O/01 od 31. ožujka 2015.g. izdanog za taj iznos.

Dokumentaciji prileži ugovor o poslovnoj suradnji sklopljen između TZ Općine Kalnik, kao naručitelja, zastupane po Krunoslavu Đurecu, direktoru te trgovačkog društva Kalničanka proizvodi d.o.o., kao pružatelju usluge, zastupanog po direktorici Martini Vidmanić, od 29. travnja 2014.g. koji se odnosi na pružanje usluge konzumacije hrane u vrijednosti 14 kn i pića u vrijednosti 6 kn, s minimalnom količinom po 600 komada hrane i piće u razdoblju od 30. travnja 2014.g. do 2. svibnja 2014.g., pri čemu iz očitovanja TZ Općine Kalnik te priložene dokumentacije proizlazi kako Krunoslav Đurec u travnju 2014.g. više nije obavljao funkciju direktora TZ Općine Kalnik, već je od 17. ožujka 2014.g. funkciju vršitelja dužnosti direktora obavljao Mladen Kešer po funkciji predsjednika TZ Općine Kalnik.

Iz izvatka br. 82 TZ Općine Kalnik kod poslovne banke proizlazi da je dana 16. listopada 2014.g. u korist trgovačkog društva Kalničanka proizvodi d.o.o. uplaćen iznos od 780,04 kn (opis plaćanja vino voda za dan općine) na temelju računa broj 398/O/14 od 17. srpnja 2014.g.

Iz izvatka br. 103 TZ Općine Kalnik od 30. prosinca 2014.g. kod poslovne banke proizlazi da je dana 30. prosinca 2014.g. u korist trgovačkog društva Kalničanka proizvodi d.o.o. uplaćen iznos od 6.650,33 kn (opis plaćanja domjenak za goste završetak godine), iznos od 3.000,15 (opis plaćanja uncutarije) kn te iznos od 2.040,31 kn (opis plaćanja (uncutarije – ugostiteljske usluge), o čemu su priloženi računi tog trgovačkog društva broj 25/O/14 od 31. siječnja 2014.g. na iznos od 6.650,33 kn, broj 396/O/14 od 17. srpnja 2014.g. na iznos od 3.000,15 kn te broj 397/O/14 od 17. srpnja 2014.g. na iznos od 2.040,31 kn te dokazi o plaćanju istih računa (uplatnice).

Iz izvatka br. 42 kod poslovne banke od 19. svibnja 2016.g. proizlazi da je 2015.g. trgovačko društvo Kalničanka proizvodi d.o.o. dana 19. svibnja 2016.g. uplatila iznos od 300,00 kn (opis plaćanja najam kućice) u korist TZ Općine Kalnik na temelju ponude istog trgovačkog društva broj 012/2016 od 26. travnja 2016.g. s cijenom najma 300,00 kn mjesečno, 3.600,00 kn godišnje uz uključeni PDV, koju je potpisala direktorica Martina Vidmanić.

Dokumentaciji prileži i transakcijski račun TZ Općine Kalnik **broj 1/02/01** od 1. svibnja 2014.g. upućen trgovačkom društvu Kalničanka proizvodi d.o.o. za uslugu noćenje prostor škola u prirodi 4 x 50 kn, ukupna cijena s PDV-om 200,00 kn, račun **broj 2/02/1** od 6. svibnja 2014.g. upućen istom trgovačkom društvu za uslugu Paintball 12 x 70 kn, ukupna cijena s PDV-om 840,00 kn te račun **broj 3/02/1** od 26. siječnja 2015.g. upućen istom trgovačkom društvu za naziv artikla ili usluge Bilikum veliki, 3 komada ukupna cijena s PDV-om 195,00 kn, pri čemu je sve navedene transakcijske račune potpisao Mladen Kešer, vršitelj dužnosti direktora TZ Općine Kalnik.

Nadalje, iz izvatka br. 85 kod poslovne banke od 29. prosinca 2017.g. proizlazi da je u korist trgovačkog društva Kalničanka proizvodi d.o.o. toga dana uplaćen iznos od 4.150,00 kn (opis plaćanja račun broj 152/O/17) te iznos od 1.876,00 kn (opis plaćanja račun broj 153/O/17). Račun broj 153/O/17 izdan je dana 11. svibnja 2017.g. te je račun broj 152/O/17 također izdan dana 11. svibnja 2017.g.

Iz izvatka br. 53 kod poslovne banke od 19. srpnja 2017.g. proizlazi da je u korist trgovačkog društva Consulting projekt plus d.o.o. toga dana uplaćen iznos od 3.000,00 kn (opis plaćanja dio po računu broj 1/O/17), dok iz izvatka br. 70 od 2. listopada 2017.g. proizlazi da je u korist tog trgovačkog društva toga dana uplaćen iznos od 8.000,00 kn (opis plaćanja II dio po računu broj 1/O/17), a navedeni račun izdan je dana 30. ožujka 2017.g. na ukupan iznos od 18.750,00 kn

TZ Općine Kalnik, kao naručitelj, zastupana po predsjedniku Mladenu Kešeru, sklopila je s trgovačkim društvom Consulting projekt plus d.o.o., kao izvršiteljem, zastupanog po direktorici Danijeli Modrić, dana 15. ožujka 2017.g. ugovor o izvođenju usluge brendiranja destinacije Stari grad „Veliki Kalnik“ na ukupan iznos od 18.750,00 kn.

TZ Općine Kalnik, zastupana po vršitelju dužnosti direktora Mladenu Kešeru te Kalnička poljoprivredna zadruga, zastupana po direktorici Martini Vidmanić, sklopili su 20. listopada 2014.g. Sporazum o ustupanju plaćenog izvođača kojim utvrđuje da će TZ Općine Kalnik ustupiti plaćenog izvođača navedenoj zadruzi za nastup na izboru Vinske kraljice kalničke vinske regije za 2015.g. čime će podržati istu manifestaciju. Sporazumom se ne navodi iznos koji će Kalnička poljoprivredna zadruga platiti TZ Općine Kalnik za ustupanje plaćenog izvođača.

Iz izvatka br. 24 kod poslovne banke od 9. travnja 2018.g. proizlazi da je u korist Kalničke poljoprivredne zadruge toga dana uplaćen iznos od 4.000,00 kn na ime cesije, i to na temelju ugovora o cesiji od 9. travnja 2018.g. kojim ustupitelj tražbine trgovačko društvo Consulting projekt plus d.o.o. ustupa zadruzi Kalnička poljoprivredna zadruga potraživanje u visini od 4.000,00 kn koje ima prema TZ Općine Kalnik.

Člankom 4. stavkom 2. ZSSI-a propisano je da su članovi obitelji dužnosnika u smislu tog Zakona braća i sestre dužnosnika. Prema stavku 5. istog članka ZSSI-a povezane osobe u smislu ZSSI-a su članovi obitelji dužnosnika te ostale osobe koje se prema drugim osnovama i okolnostima opravdano mogu smatrati interesno povezanima s dužnosnikom.

Člankom 4. stavkom 3. ZSSI-a propisano je da se poslovni odnos u smislu ZSSI-a odnosi na ugovore o javnoj nabavi, državne potpore i druge oblike stjecanja sredstava od tijela javne vlasti, na koncesije i ugovore javno-privatnog partnerstva, osim državnih potpora u slučaju elementarnih nepogoda.

Člankom 7. točkom c) ZSSI-a kao jedno od zabranjenih djelovanja dužnosnika, dužnosnicima je zabranjeno zlouporabiti posebna prava dužnosnika koja proizlaze ili su potrebna za obavljanje dužnosti.

Člankom 17. stavkom 1. ZSSI-a propisano je da poslovni subjekt u kojem dužnosnik ima 0,5% ili više udjela u vlasništvu (kapitalu trgovačkog društva) ne može stupiti u poslovni odnos s tijelom javne vlasti u kojem dužnosnik obnaša dužnost niti smije biti član zajednice ponuditelja ili podisporučitelj u tom poslovnom odnosu. Stavkom 3. je propisano da je dužnosnik dužan u roku od 30 dana od stupanja na dužnost izvijestiti Povjerenstvo o nazivu, osobnom identifikacijskom broju i sjedištu poslovnog subjekta iz stavka 1. toga članka. Dužnosnik je dužan redovito izvještavati Povjerenstvo o svim nastalim promjenama podataka o poslovnim subjektima u odnosu na koje ne smiju stupati u poslovni odnos sukladno stavku tog članka u roku od 30 dana od nastale promjene.

Člankom 17. stavkom 5. ZSSI-a propisano je da su pravni poslovi, odnosno pravni akti koji su sklopljeni, odnosno doneseni protivno odredbama toga članka ništetni. Povjerenstvo će bez odgađanja dostaviti predmet nadležnom državnom odvjetništvu na daljnje postupanje radi utvrđenja ništetnosti pravnog posla, odnosno pravnog akta.

Člankom 18. stavkom 1. ZSSI-a propisano je da u slučaju kada tijelo u kojem dužnosnik obnaša javnu dužnost stupa u poslovni odnos s poslovnim subjektom u kojem član obitelji dužnosnika ima 0,5 % ili više udjela u vlasništvu, dužnosnik je dužan o tome pravodobno obavijestiti Povjerenstvo. Stavkom 2. istog članka Zakona propisano je da će Povjerenstvo u roku od 15 dana od dana zaprimanja obavijesti izraditi mišljenje zajedno s uputama o načinu postupanja dužnosnika i tijela u kojem dužnosnik obnaša javnu dužnost u cilju izbjegavanja sukoba interesa dužnosnika i osiguranja postupanja u skladu s ovim Zakonom.

Iz očitovanja Općine Kalnik i prikupljenih podataka i dokumentacije Povjerenstvo je steklo saznanja iz kojih proizlazi da je za vrijeme obnašanja dužnosti općinskog načelnika Općine Kalnik u razdoblju od 2013.g. u kontinuitetu nastajao poslovni odnos između Općine Kalnik i trgovačkih društva Kalničanka proizvodi d.o.o., Velkom d.o.o. i Consulting projekt plus d.o.o., u kojima dužnosnik Mladen Kešer od 2010.g. neprekidno ima više od 0,5% udjela u vlasništvu, dok je upraviteljica zadruge Kalnička poljoprivredna zadruga Martina Vidmanić, njegova sestra i član obitelji dužnosnika iz članka 4. stavka 2. ZSSI-a te s dužnosnikom povezana osoba.

Slijedom navedenih okolnosti opravdano se može smatrati da su svi navedeni poslovni subjekti s dužnosnikom interesno povezane pravne osobe u smislu odredbi ZSSI-a.

Tako je u 2014.g. između Općine Kalnik i trgovačkog društva Kalničanka proizvodi d.o.o. nastao poslovni odnos vrijednosti 12.262,75 kn, u 2015.g. vrijednosti 38.477.14 kn, u 2016.g vrijednosti 10.790,05 kn, u 2017.g. vrijednosti 9.424,12 kn te u 2018.g. vrijednosti 13.443,96 kn, između Općine Kalnik i trgovačkog društva Velkom d.o.o. u 2013.g. poslovni odnos u vrijednosti 7.683,60 kn, u 2014.g. vrijednosti 40.706,25 kn, u 2015.g. vrijednosti 8.801,23 kn te u 2017.g. vrijednosti 437,50 kn, između Općine Kalnik i trgovačkog društva Consulting plus projekt d.o.o. u 2015.g. vrijednosti 1.250,00 kn te u 2017.g. vrijednosti 500,00 kn.

Između Općine Kalnik i zadruge Kalnička poljoprivredna zadruga u 2013.g. nastali su poslovni odnosi vrijednosti 750,00 kn, u 2014.g. vrijednosti 5.181,22 kn, u 2015.g. vrijednosti 35.077,50 kn, u 2016.g. vrijednosti 9.700,00 kn, u 2017.g. vrijednosti 8.493,75 kn te u 2018.g. vrijednosti 7.539,00 kn.

Temeljem ugovora o cesiji od 19. lipnja 2016.g. trgovačko društvo Kalničanka proizvodi d.o.o. preuzelo je dio potraživanja u iznosu od 4.000,00 kn od trgovačkog društva Velkom d.o.o. koje ovo ima prema dužnicima Građevinsko-poljoprivrednom obrtu Cerovečki, vl. Danko Cerovečki i Općini Kalnik.

Obzirom da se u očitovanju Općine Kalnik navodi da su navedeni poslovni odnos nastali na temelju odluka koje je donosio dužnosnik Mladen Kešer kao općinski načelnik Općine Kalnik bez prethodno sklopljenih ugovora s tim trgovačkim društvima i navedenom zadrugom te kako je utvrđeno iz dokumentacije po odobrenju dužnosnika, iz istog proizlazi moguća povreda članka 7. točke c) ZSSI-a u odnosu na sve navedene poslovne subjekte s kojima je dužnosnik interesno povezan činjenicom vlasništva i rodbinskim srodstvom, dok u odnosu na tri navedena trgovačka društva Kalničanka proizvodi d.o.o., Velkom d.o.o. i Consulting plus projekt d.o.o. u kojima ima udjele u vlasništvu u cijelom razdoblju te zadrugu Kalnička poljoprivredna zadruga u razdoblju od 2013.g- 2014.g. kada je dužnosnik Mladen Kešer obavljao funkciju upravitelja zadruge, za sve nastale poslovne odnose u razdoblju od 2013.g. do danas proizlazi i moguća povredu članka 17. stavka 1. i 2. ZSSI-a, osim u pogledu zadruge Kalnička poljoprivredna zadruga za koju propustom obavještavanja u poslovnim odnosima nastalim s Općinom Kalnik za razdoblje od 2015.g. pa nadalje proizlazi moguća povreda članka 18. stavka 1. ZSSI-a, obzirom da je njegova sestra u tom razdoblju upraviteljica zadruge.

U postupku pred Povjerenstvom potrebno je utvrditi je li sklapanjem navedenih ugovora počinjenja povreda članka 7. točke c) odnosno predstavlja li njihovo sklapanje povredu članka 17. stavka 1. ZSSI-a kao i je li počinjena povreda članka 18. stavka 1. ZSSI-a.

U pogledu nastanka poslovnog odnosa između TZ Općine Kalnik i trgovačkih društva Kalničanka proizvodi d.o.o., Velkom d.o.o. i Consulting projekt plus d.o.o. te zadruge Kalnička poljoprivredna zadruga, iz očitovanja TZ Općine Kalnik te prikupljene dokumentacije Povjerenstvo je steklo saznanja iz kojih proizlazi da su u razdoblju u kojem je dužnosnik Mladen Kešer kao predsjednik obnašao funkciju vršitelja dužnosti direktora TZ Općine Kalnik odnosno u razdoblju od 17. ožujka 2014.g. do 23. veljače 2015.g. u razdoblju od 17. svibnja 2016.g. do danas nastajali poslovni odnosi između TZ Općine Kalnik i istih poslovnih subjekata, a iz očitovanja TZ Općine Kalnik proizlazi kako su osobe koje su obavljale funkciju direktora i vršitelja dužnosti direktora odlučivale o nastanku poslovnih odnosa.

U smislu članka 18. stavka 2. Zakona o turističkim zajednicama i promicanju hrvatskog turizma („Narodne novine“ broj 152/18.) dužnost predsjednika turističke zajednice općine obnaša općinski načelnik ovisno o jedinici lokalne samouprave za područje koje je turistička zajednica osnovana. Obzirom da je dužnosnik po položaju općinskog načelnika Općine Kalnik istodobno i predsjednik TZ Općine Kalnik za čije je područje osnovana te da u promatranom razdoblju TZ nije imala niti trenutno ima izabranog direktora kojeg na temelju članka 17. tog Zakona imenuje Turističko vijeće TZ Općine Kalnik koji prema članku 22. Zakona zastupa turističku zajednicu, organizira i rukovodi njenim radom te poslovanjem turističkog ureda, to je dužnosnik Mladen Kešer obavljao i nadalje obavlja funkciju vršitelja dužnosti direktora TZ Općine Kalnik te u obavljanju navedene funkcije donosi odluke o poslovanju TZ Općine Kalnik i stupanju u poslovne odnose. Kako je dužnosnik obavljao navedenu funkciju slijedom obnašanja dužnosti općinskog načelnika Općine Kalnik te je po položaju predsjednik TZ Općine Kalnik to obavljanje funkcije vršitelja dužnosti direktora TZ Općine Kalnik proizlazi iz obavljanja dužnosti općinskog načelnika i može se s tom dužnošću dovesti u svezu.

Tako je između TZ Općine Kalnik i trgovačkog društva Velkom d.o.o. u 2014.g. nastao poslovni odnos vrijednosti 625,00 kn, u 2015.g. vrijednosti 83.750,00 kn, između TZ Općine Kalnik i trgovačkog društva Kalničanka proizvodi d.o.o. nastao je u 2014.g. poslovni odnos vrijednosti 12.470,83 kn, u 2017.g. vrijednosti 6.026,00 kn, između TZ Općine Kalnik i trgovačkog društva Consulting plus projekt d.o.o. nastao je u 2017.g. poslovni odnos vrijednosti 18.750,00 kn sklapanjem ugovora o izvođenju usluge brendiranja destinacije Stari grad „veliki Kalnik“, dok je između TZ Općine Kalnik i zadruge Kalnička poljoprivredna zadruga u 2014. nastao poslovni odnos sklapanjem Sporazuma o ustupanju plaćenog izvođača te sklapanjem ugovora o cesiji u 2018.g. između ustupitelja tražbine, dužnika TZ Općine Kalnik te primatelja Kalnička poljoprivredna zadruga.

Obzirom da se i u očitovanju TZ Općine Kalnik navodi da su navedeni poslovni odnos nastali na temelju odluka koje je donosio dužnosnik Mladen Kešer te kako je utvrđeno iz dokumentacije po odobrenju istog, proizlazi moguća povreda članka 7. točke c) ZSSI-a u odnosu na sve navedene poslovne subjekte s kojima je dužnosnik interesno povezan činjenicom vlasništva i rodbinskim srodstvom, obzirom da je dužnosnik kao općinski načelnik Općine Kalnik po položaju predsjednik TZ Općine Kalnik u kojoj je dužnosnik pod okolnostima kada nema osobe koje obavlja funkciju direktora istodobno obavljao funkciju vršitelja dužnosti direktora TZ Općine Kalnik u razdoblju od 17. ožujka 2014.g. do 23. veljače 2015.g. te u razdoblju od 17. svibnja 2016.g. do danas.

U postupku pred Povjerenstvom potrebno je utvrditi je li dužnosnik Mladen Kešer u obavljanju funkcije vršitelja dužnosti direktora TZ Općine Kalnik isplatom po fakturama te sklapanjem navedenih ugovora počinio povreda članka 7. točke c).

Povjerenstvo će od nadležnog sudskog registra pribaviti ugovor o osnivanju zadruge Kalnička poljoprivredna zadruga te kasnije izmjene navedenog dokumenta te po potrebi drugu dokumentaciju iz koje proizlazi udio vlasništva dužnosnika i njegove sestre u tom poslovnom subjektu.

Poziva se dužnosnik Mladen Kešer da sukladno članku 39. stavku 3. ZSSI-a, u roku od 15 dana od dana primitka ove odluke, dostavi Povjerenstvu pisano očitovanje u odnosu na razloge pokretanja ovog postupka kao i na ostale navode iz obrazloženja ove odluke te da Povjerenstvu dostavi relevantnu dokumentaciju s kojom raspolaže. Slijedom svega gore navedenog, Povjerenstvo je donijelo odluku kao što je navedeno u izreci ovog akta.

Slijedom svega gore navedenog, Povjerenstvo je donijelo odluku kao što je navedeno u izreci ovog akta..

PREDSJEDNICA POVJERENSTVA

Nataša Novaković, dipl.iur.

**Dostaviti:**

1. Dužnosnik Mladen Kešer, elektronička dostava
2. Podnositelj prijav
3. Objava na internetskoj stranici Povjerenstva
4. Pismohrana